pythainlp/thai-wiki-dataset-v4 huggingface dataset:
กรณีพิพาทกัศมีร์

กรณีพิพาทกัศมีร์ หรือ กรณีพิพาทแคชเมียร์  เป็นข้อพิพาทดินแดนหลัก ๆ ระหว่างประเทศอินเดียกับประเทศปากีสถานเหนือดินแดนภูมิภาคกัศมีร์ กรณีพิพาทนี้เริ่มต้นหลังการขีดเส้นแบ่งอินเดีย (partition of India) ในปี 1947 โดยเป็นการพิพาทถึงสิทธิ์เหนือพื้นที่ของอดีตรัฐมหาราชาชัมมูและกัศมีร์ และได้ร้ายแรงขึ้นเป็นสงครามสามครั้งระหว่างอินเดียและปากีสถาน รวมถึงการต่อสู้ด้วยอาวุธเล็กน้อยอีกหลายครั้ง นอกจากนี้ประเทศจีนยังมีส่วนร่วมในข้อพิพาทนี้ในฐานะบุคคลที่สาม (third-party role)
ทั้งอินเดียและปากีสถานอ้างสิทธิ์เหนือพื้นที่ของอดีตรัฐมหาราชา ชัมมูและกัศมีร์ทั้งหมด ถึงแม้ว่าปากีสถานจะยอมรับเอกราชของจีนเหนือ Trans-Karakoram Tract และ Aksai Chin มาตั้งแต่ปี 1963 ทางอินเดียควบคุมพื้นที่ไปประมาณร้อยละ 55 และครอบคลุมประชากรไปร้อยละ 70 ส่วนปากีสถานควบคุมพื้นที่ไปประมาณร้อยละ 30 และจีนควบคุมพื้นที่ไปร้อยละ 15
อินเดียปกครองพื้นที่ของชัมมู, เทือกเขากัศมีร์, ส่วนใหญ่ของลาดัก และธารน้ำแข็งเซียะเฉิน (Siachen Glacier) ส่วนปากีสถานปกครองพื้นที่อะซัดกัศมีร์ (Azad Kashmir) และกิลกิต-บัลติสตาน (Gilgit-Baltistan) และประเทศจีนปกครองพื้นที่ของภูมิภาค Aksai Chin, Trans-Karakoram Tract ซึ่งส่วนใหญ่ไม่มีประชากรอยู่อาศัย, และบางส่วนของ Demchok sector
หลังการขีดเส้นแบ่งอินเดียและกบฏปูนจ์ 1947 (1947 Poonch rebellion) การก่อการกำเริบในอำเภอทางตะวันตกของรัฐ ได้มีการบุกรุกกัศมีร์โดยกองกำลังชนเผ่าของปากีสถาน ซึ่งส่งผลให้ผู้นำชาวฮินดูของชัมมูละกัศมีร์เลือกที่จะเข้าเป็นส่วนหนึ่งของประเทศอินเดียแทนประเทศปากีสถาน อันเป็นจุดเริ่มต้นของสงครามอินเดีย-ปากีสถาน ค.ศ. 1947 (Indo-Pakistani War of 1947) ซึ่งจบลงด้วยการเข้ามาแทรกแซงของสหประชาชาติ หยุดยิงระหว่างเส้นที่ต่อมามีชื่อว่า เส้นควบคุม (Line of Control) หลังต่อสู้กันอีกครั้งในสงครามอินเดีย-ปากีสถาน 1965 (Indo-Pakistani War of 1965) และอีกครั้งในปี 1971 (Indo-Pakistani War of 1971) จึงได้มีการลงนามในข้อตกลงสิมลา (Simla Agreement)
การประท้วงร่างแก้ไขกฎหมายสัญชาติ

การประท้วงร่างแก้ไขกฎหมายสัญชาติ (ย่อว่า CAA Protest หรือ CAB Protest) เกิดขึ้นหลังรัฐบาลอินเดียตรากฎหมาย รัฐบัญญัติสัญชาติฉบับแปรญัติ (Citizenship (Amendment) Act, 2019 หรือเรียกสั้น ๆ ว่า Citizenship Amendment Act; CAA) เมื่อวันที่ 12 ธันวาคม ค.ศ. 2019 การตรากฎหมายนี้ได้ก่อให้เกิดการประท้วงอย่างรุนแรงขึ้นทั่วประเทศอินเดียต่อต้านการตรากฎหมายนี้และโครงการเกี่ยวกันที่ชื่อว่าทะเบียนพลเมืองแห่งชาติ (National Register of Citizens; NRC) การประท้วงระลอกแรกเริ่มต้นในรัฐอัสสัม ก่อที่จะกระจายไปตามรัฐอื่น ๆ อย่างรวดเร็ว เช่น เดลี เมฆาลัย อนุราจัลประเทศ และตรีปุระ ในวันที่ 4 ธันวาคม ค.ศ. 2019 อย่างไรก็ตาม เหตุผลและความกังวลของผู้ที่ประท้วงนั้นมีหลากหลาย
การแปรญัติ (แก้กฎหมาย) CAA นั้นได้มีการแก้ไขให้มีการให้สัญชาติอินเดียแก่ผู้อพยพผิดกฎหมายที่นับถือศาสนาฮินดู ศาสนาซิกข์ ศาสนาเชน โซโรอัสเตอร์แบบปาร์ซี ศาสนาพุทธ และศาสนาคริสต์ ที่อพยพมาจากประเทศอัฟกานิสถาน บังกลาเทศ และปากีสถาน และได้เข้ามาในอินเดียก่อนปี ค.ศ. 2014 หลังมีการลงโทษด้วยศาสนา (religious prosecutions) เกิดขึ้นในประเทศทั้งสาม ในการแก้กฎหมายนี้ไม่ได้ระบุให้สิทธิ์นี้แก่ชาวมุสลิม (ผู้ที่นับถือศาสนาอิสลาม) และชุมชนอื่น ๆ ที่อพยพมาจากประเทศข้างเคียง นอกจากนี้ผู้อพยพชาวทมิฬศรีลังกา โรฮิญยาจากพม่า และชาวทิเบตอพยพ ก็ไม่ได้ระบุไว้ในการแก้กฎหมายฉบับนี้ด้วยเช่นกัน ส่วนโครงการที่ได้มีการเสนอภายใต้ชื่อ ทะเบียนพลเมืองแห่งชาติ (National Register of Citizens; NRC) จะเป็นบันทึกทางการของพลเมืองโดยชอบตามกฎหมายในอินเดีย พลเมืองแต่ละคนจะต้องเตรียมเอกสารที่บังคับไว้และยื่นก่อนวันที่ได้กำหนดโดยรัฐ ถ้าหากจะมีชื่ออยู่ในทะเบียนดังกล่าว
การแก้กฎหมายนี้จึงถูกวิจารณ์อย่างหนักว่าเป็นการเลือกปฏิบัติจากศาสนา โดยเฉพาะผ่านการยกเว้นชาวมุสลิมออกจากกฎหมายนี้ ผู้ประท้วงทั่วประเทศมีเป้าหมายเพื่อให้รัฐบาลยกเลิกกฎหมายใหม่นี้โดยสิ้นเชิง กฎหมายใหม่นี้ทำให้เกิดข้อกังวลในหมู่ชาวมุสลิมอินเดียและชาวอินเดียที่ยากจนว่าอาจถูกตราว่าเป็นบุคคลไร้สัญชาติซึ่งอาจนำไปสู่การขับไล่ออกนอกอาณาเขตอินเดีย นอกจากนี้ผู้ประท้วงยังได้ประท้วงรูปแบบเผด็จการและการใช้กำลังของตำรวจในการสลายการชุมนุมในมหาวิทยาลัยอย่างรุนแรง
โอเอซิสลีวา

โอเอซิสลีวา  เป็นพื้นที่โอเอซิสขนาดใหญ่ในแคว้นอัซซ็อฟเราะฮ์ของรัฐอาบูดาบี สหรัฐอาหรับเอมิเรตส์
ภูมิศาสตร์.
โอเอซิสลีวาตั้งอยู่ห่างจากชายฝั่งอ่าวเปอร์เซียไปทางใต้ประมาณ 97.6 กิโลเมตร (60.6 ไมล์) และอยู่ห่างจากกรุงอาบูดาบีไปทางตะวันตกเฉียงใต้ 150 กิโลเมตร (93 ไมล์) บริเวณขอบด้านเหนือของทะเลทรายรุบอุลคอลี ใจกลางของบริเวณนี้อยู่ที่ และมีความยาวจากตะวันออกถึงตะวันตก 100 กิโลเมตร (62 ไมล์) ตามแนวโค้งวกขึ้นไปทางเหนือ ประกอบด้วยหมู่บ้านประมาณ 50 หมู่บ้าน ศูนย์กลางทางภูมิศาสตร์และเศรษฐกิจของโอเอซิสอยู่ที่มุซัยรีอ์ซึ่งเป็นบริเวณที่ทางหลวงจากอาบูดาบีตรงเข้าไปในบริเวณโอเอซิสแล้วแยกออกเป็นสองทาง โดยทางตะวันออกมีระยะทาง 65 กิโลเมตร (40 ไมล์) สุดที่หมู่บ้านมะฮ์ดัร บิน อุศ็อยยาน และทางตะวันตกมีระยะทาง 45 กิโลเมตร (28 ไมล์) สุดที่หมู่บ้านอะรอดะฮ์ รายงานจากสำมะโนประชากรใน ค.ศ. 2005 มีประชากรอยู่ที่นี่ 20,196 คน การคาดการณ์ก่อนหน้าจากภาพดาวเทียมได้ประมาณว่ามีประชากรอยู่ที่ 50,000 ถึง 150,000 คนนั้น เป็นจำนวนที่มากเกินไป
หมู่บ้าน.
ตามฐานข้อมูลชื่อภูมิศาสตร์ของกรมสำรวจธรณีวิทยาสหรัฐ มีสถานที่ที่มีคนอยู่อาศัย 39 แห่งในโอเอซิสลีวา ซึ่งเรียงจากฝั่งตะวันตกถึงฝั่งตะวันออกได้ดังนี้
เศรษฐกิจ.
เศรษฐกิจหลักดั้งเดิมของบริเวณนี้คือการทำสวนอินทผลัม มีการใช้การชลประทานแบบหยด (drip irrigation) และเรือนกระจกอย่างกว้างขวาง การท่องเที่ยวมีความสำคัญเพิ่มขึ้น และมีโรงแรมในบริเวณนี้ เช่น โรงแรมลีวาที่มุซัยรีอ์, โรงแรมติลาลลีวา, บ้านพักตากอากาศลีวา ซึ่งอยู่ในหมู่บ้านเดียวกันและดำเนินการโดยรัฐบาลอาบูดาบีและรีสอร์ตก็อสร์อัสซะร็อบ
เนินมุรอิบ  ซึ่งอยู่ห่างจากมุซัยรีอ์ไปทางใต้ 22 กิโลเมตร (14 ไมล์) มีความสูง 300 เมตร (980 ฟุต) และเป็นหนึ่งในเนินทรายที่สูงที่สุดในโลก โดยสามารถดึงดูดผู้คนทุกปีในช่วงเทศกาลลีวา
ประวัติ.
โอเอซิสนี้เป็นถิ่นกำเนิดของตระกูลผู้ปกครองรัฐอาบูดาบีและรัฐดูไบ ใน ค.ศ. 1793 ทางราชวงศ์อัลนะฮ์ยานได้ย้ายถิ่นที่อยู่จากลีวาไปยังเมืองอาบูดาบี
ในวัฒนธรรมร่วมสมัย.
ทางตะวันออกของโอเอซิสลีวาในทะเลทรายรุบอุลคอลีเป็นที่ถ่ายทำภาพยนตร์ "" โดยสมมุติเป็นดาวจักกูซึ่งเป็นดาวเคราะห์ทะเลทรายในจักรวาล "สตาร์ วอร์ส"
แอนตี-แฟน

แอนตี-แฟน  เป็นบุคคลที่ชอบเขียน, พูดคุย หรือบางครั้งก็ดัดแปลงผลงานของสื่อ แต่มีจุดประสงค์ที่จะตำหนิหรือล้อเลียนผลงานนั้น โดยคนที่เกลียดชังดาราหรือไอคอนก็เข้าเครือข่ายนี้
พฤติกรรม.
กลุ่มแอนตี-แฟนดอม (Anti-fandom) ปรากฏตัวอยู่หลายรูปแบบตั้งแต่ไม่ชอบดูจนถึงขั้นเสียดสี
เป็นเรื่องปกติที่แอนตี-แฟนดอมขนาดใหญ่จะรวมตัวเป็นกลุ่ม ซึ่งปรากฏตัวบนฟอรัมกับไซต์ โดยได้ลงทุนให้แอนตี-แฟนคลับไปเผยแพร่ความเกลียดชัง และบางกลุ่มสร้างตัวให้มีรูปธรรมมากพอจนกลายเป็นแอนตี-แฟนไซต์
พฤติกรรมของแอนตี-แฟน ได้แก่ ใช้ข้อมูลส่วนตัวโจมตี (doxing), เผยแพร่ข่าวลือ, เหยียดหยาม หรือทำร้ายร่างกาย
ตัวอย่าง.
ในปีค.ศ. 2006 แอนตี-แฟนคนหนึ่งใส่ยาพิษลงในเครื่องดื่มของยุนโฮ สมาชิกของกลุ่มเคป็อปวงทงบังชินกีด้วยไซยาโนอะคริเลต แทนที่จะแจ้งความ เขาเลือกที่จะอภัยให้เธอ เพราะผู้หญิงคนนั้นมีอายุเท่ากันกับน้องสาวของเขา เหตุการณ์ครั้งนั้นทำให้มีการเพิ่มระบบการรักษาความปลอดภัยแก่ผู้มีชื่อเสียงในเกาหลีใต้ให้มากขึ้น
แอนตี-แฟนของไมเคิล แจ็กสันใช้ภาษาที่รุนแรงในทวิตเตอร์เพื่อตอกย้ำคำดูถูกและความไม่ชอบของพวกเขาต่อผู้สนับสนุนแจ็กสันในข้อกล่าวหาล่วงละเมิดเด็ก
การศึกษา.
จากการศึกษาพบว่า แอนตี-แฟนมักให้ความสนใจกับชุมชนเฉพาะ ความสัมพันธ์ต่อข้อความสื่อ และแฟนคลับที่เป็นคนชายขอบ หรือดิสเครดิตกลุ่มแฟนอื่น ๆ ผ่านทางเอกลักษณ์หลัก (เพศ, ชาติพันธุ์, เป็นต้น)
อุทยานแห่งชาติหมู่เกาะชุมพร

อุทยานแห่งชาติหมู่เกาะชุมพร เป็นอุทยานแห่งชาติที่ตั้งอยู่ในจังหวัดชุมพรของประเทศไทย ได้รับการจัดตั้งให้เป็นอุทยานแห่งชาติใน พ.ศ. 2542 มีพื้นที่ 324.42 ตารางกิโลเมตร ครอบคลุมพื้นที่หลายอำเภอ ได้แก่ อำเภอทุ่งตะโก อำเภอปะทิว อำเภอเมืองชุมพร (ที่ตั้งของที่ทำการอุทยาน) อำเภอสวี และอำเภอหลังสวน มีหน่วยพิทักษ์อุทยานแห่งชาติ (มพ.) สองแห่ง ได้แก่ หน่วยหาดลกแพะและหน่วยทุ่งคา
อุทยานแห่งชาติหมู่เกาะชุมพร ประกอบด้วยเกาะหลายเกาะที่เป็นแหล่งทำรังของนกนางแอ่น หลายเกาะก็มีแนวปะการังล้อมรอบตามโขดหิน
ภูมิศาสตร์.
อุทยานแห่งชาติหมู่เกาะชุมพร ประกอบด้วยภูมิลักษณ์ 4 รูปแบบ ได้แก่
อุทยานแห่งชาติหมู่เกาะระนอง

อุทยานแห่งชาติหมู่เกาะระนอง หรือชื่อเดิม อุทยานแห่งชาติหมู่เกาะพยาม เป็นอุทยานแห่งชาติที่ตั้งอยู่ในอำเภอเมืองระนอง จังหวัดระนอง ประเทศไทย ได้รับการจัดตั้งให้เป็นอุทยานแห่งชาติใน พ.ศ. 2552 อุทยานมีพื้นที่ 356.66 ตารางกิโลเมตร มีหน่วยพิทักษ์อุทยานแห่งชาติ (รน.) สองแห่ง ได้แก่ หน่วยเกาะช้างและหน่วยเกาะทรายดำ อุทยานเป็นที่ตั้งของชายฝั่งทะเลซึ่งเป็นส่วนหนึ่งของเขตสงวนชีวมลฑลโลกแห่งที่ 4 ของประเทศไทย
ภูมิประเทศ.
แบ่งลักษณะภูมิประเทศออกได้เป็น 3 กลุ่มพื้นที่ ได้แก่
จุดท่องเที่ยว.
การเดินทางสู่จุดท่องเที่ยวในเขตอุทยาน สามารถใช้บริการเรือขององค์การสะพานปลาหรือเรือของอุทยานแห่งชาติ ซึ่งสามารถเช่าเหมาลำได้
เซบัสทีอัน เพรอเดิล

เซบัสทีอัน เพรอเดิล (เกิดวันที่ 21 มิถุนายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองหลัง เขาเริ่มเล่นฟุตบอลอาชีพกับสโมสรชตวร์มกราทซ์ใน ค.ศ. 2006 สองปีถัดมา เขาย้ายไปเล่นในเยอรมนีกับแวร์เดอร์เบรเมินจนถึง ค.ศ. 2015 ส่วนในนามทีมชาติ เขาได้เล่นให้กับทีมชาติชุดใหญ่มาตั้งแต่ ค.ศ. 2007 โดยเขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรปในปี 2008 และ 2016
เพรอเดิลเคยเป็นกัปตันทีมชาติรุ่นอายุไม่เกิน 20 ปีในการแข่งขันฟุตบอลโลกเยาวชน 2007 ที่ประเทศแคนาดา ซึ่งเขาช่วยให้ออสเตรียจบอันดับที่สี่ของการแข่งขัน เขาเป็นผู้เล่นชาวออสเตรียเพียงคนเดียวที่ได้รับเลือกให้ติดทีมยอดเยี่ยมในรายการนั้นโดยนิตยสารอิตาลี "กัซเซตตาเดลโลสปอร์ต"
หลังจากที่ถูกเรียกติดทีมชาติชุดใหญ่ครั้งแรกใน ค.ศ. 2007 เพรอเดิลได้ลงเล่นนัดแรกให้กับทีมชาติเมื่อวันที่ 30 พฤษภาคม ค.ศ. 2007 ในนัดที่พบกับสกอตแลนด์ ต่อมาในวันที่ 26 มีนาคม ค.ศ. 2008 เพรอเดิลทำสองประตูในนัดกระชับมิตรที่พบกับเนเธอร์แลนด์ ต่อมาในวันที่ 12 มิถุนายน ค.ศ. 2008 ในการแข่งขันฟุตบอลชิงแชมป์แห่งชาติยุโรป 2008 นัดที่พบกับโปแลนด์ เขาถูกทำฟาล์วในกรอบเขตโทษในนาทีที่ 92 เรียกจุดโทษให้กับออสเตรียได้สำเร็จ โดยลูกโทษนั้นถือเป็นประตูเดียวของออสเตรียในรายการแข่งขันนั้น
มาร์คุส ซุทเนอร์

มาร์คุส ซุทเนอร์ (เกิดวันที่ 16 เมษายน ค.ศ. 1987) เป็นนักฟุตบอลชาวออสเตรียผู้เล่นในตำแหน่งกองหลังให้กับฟอร์ทูนาดึสเซิลดอร์ฟในเยอรมนี ก่อนหน้านี้เขาเคยเล่นให้กับเอาส์ทรีอาวีน, อิงก็อลชตัท และไบรตันแอนด์โฮฟอัลเบียน
ซุทเนอร์เคยลงเล่นให้กับทีมชาติรุ่นอายุไม่เกิน 21 ปีทั้งหมด 7 นัด ก่อนที่จะได้ลงเล่นให้กับทีมชาติชุดใหญ่ครั้งแรกวันที่ 1 มิถุนายน ค.ศ. 2012 ในนัดกระชับมิตรที่เอาชนะยูเครน 3–2 เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016 แต่เขาไม่ได้ลงเล่นในรอบแบ่งกลุ่มเลยสักนัด สุดท้ายแล้วออสเตรียจบอันดับสุดท้ายของกลุ่ม ซุทเนอร์ลงเล่นให้กับทีมชาติ 20 นัด ก่อนที่เขาจะประกาศเลิกเล่นทีมชาติในวันที่ 10 พฤษภาคม ค.ศ. 2017
มาร์ค ยังโค

มาร์ค ยังโค (เกิดวันที่ 25 มิถุนายน ค.ศ. 1983) เป็นอดีตนักฟุตบอลชาวออสเตรียในตำแหน่งกองหน้า มีจุดโดดเด่นในด้านการทำประตู เมื่อครั้งที่เขาเล่นให้กับเร็ดบุลซัลทซ์บวร์คในออสเตรียนบุนเดิสลีกา เขายิงประตูได้ถึง 75 ลูกจากการลงเล่น 108 นัด หากนับเฉพาะฤดูกาล 2009–10 แล้ว เขายิงได้ถึง 39 ประตูจากการลงเล่น 35 นัด เขาเป็นบุตรชายของอีวา ยังโค นักกีฬาพุ่งแหลนหญิงผู้ได้รับเหรียญทองแดงในโอลิมปิกฤดูร้อน 1968 ที่เม็กซิโกซิตี
ยังโคลงเล่นให้กับทีมชาติออสเตรียครั้งแรกในเดือนพฤษภาคม ค.ศ. 2006 ในนัดกระชับมิตรที่พบกับโครเอเชีย ต่อมาเขาได้ลงเล่นนัดที่สองในเดือนตุลาคมปีเดียวกันในนัดกระชับมิตรที่พบกับลีชเทินชไตน์ ต่อมาในวันที่ 10 ตุลาคม ค.ศ. 2009 เขายิงประตูใส่ลิทัวเนีย และในอีกสี่วันมา เขายิงประตูแบบไกลใส่ฝรั่งเศส
เกียรติประวัติ.
สโมสร.
เร็ดบุลซัลทซ์บวร์ค
ตเว็นเตอ
โปร์ตู
บาเซิล
กีฬาขี่ม้าในโอลิมปิกฤดูร้อน 2004

การแข่งขันขี่ม้าในโอลิมปิกฤดูร้อน 2004 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 16-27 สิงหาคม พ.ศ. 2547 จัดขึ้นที่สนาม Markopoulo Olympic Equestrian Centre ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 203 คน จาก 38 ประเทศ
กีฬายิงธนูในโอลิมปิกฤดูร้อน 2004

การแข่งขันยิงธนูในโอลิมปิกฤดูร้อน 2004 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 15-21 สิงหาคม พ.ศ. 2547 จัดขึ้นที่สนาม Panathinaiko Stadium ซึ่งการแข่งขันกีฬายิงธนูครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 128 คน จาก 43 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเบสบอลในโอลิมปิกฤดูร้อน 2004

การแข่งขันเบสบอลในโอลิมปิกฤดูร้อน 2004 เป็นการแข่งขันกีฬาเบสบอลในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 15-25 สิงหาคม พ.ศ. 2547 จัดขึ้นที่สนาม Helliniko Olympic Complex ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน คน จาก 8 ประเทศ
สรุปเหรียญรางวัล.
ผลการแข่งขัน.
<templatestyles src="Col-begin/styles.css"/>
กีฬาเรือแคนูในโอลิมปิกฤดูร้อน 2004

การแข่งขันเรือแคนูในโอลิมปิกฤดูร้อน 2004 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 17-28 สิงหาคม พ.ศ. 2547 จัดขึ้นที่สนาม Hellinikon Canoe/Kayak Slalom Centre (สลาลอม) และ Schinias Rowing and Canoeing Centre ซึ่งการแข่งขันกีฬาเรือแคนูครั้งนี้มีการแข่งขันทั้งหมด 16 รายการ คือ ประเภททีมชาย 12 รายการ และประเภททีมหญิง 4 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 2004

การแข่งขันจักรยานในโอลิมปิกฤดูร้อน 2004 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-24 สิงหาคม พ.ศ. 2547 จัดขึ้นที่สนาม Olympic Velodrome (ลู่) Parnitha Mountain Bike Venue (เสือภูเขา) เอเธนส์และบริเวณรอบ (ถนน) ซึ่งการแข่งขันกีฬาจักรยานครั้งนี้มีการแข่งขันทั้งหมด 18 รายการ คือ ประเภททีมชาย 11 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 464 คน จาก 61 ประเทศ
กีฬาฟันดาบในโอลิมปิกฤดูร้อน 2004

การแข่งขันฟันดาบในโอลิมปิกฤดูร้อน 2004 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-22 สิงหาคม พ.ศ. 2547 จัดขึ้นที่สนาม Helliniko Olympic Complex ซึ่งการแข่งขันกีฬาฟันดาบครั้งนี้มีการแข่งขันทั้งหมด 10 รายการ คือ ประเภททีมชาย 6 รายการ และประเภททีมหญิง 4 รายการ โดยมีนักกีฬาเข้าร่วมแข่งขัน คน จาก ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาฮอกกี้ในโอลิมปิกฤดูร้อน 2004

การแข่งขันฮอกกี้ในโอลิมปิกฤดูร้อน 2004 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-27 สิงหาคม พ.ศ. 2547 จัดขึ้นที่สนาม Hellinikon Olympic Hockey Centre ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก ประเทศ
กีฬาฟุตบอลในโอลิมปิกฤดูร้อน 2004

การแข่งขันฟุตบอลในโอลิมปิกฤดูร้อน 2004 เป็นการแข่งขันกีฬาฟุตบอลในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 11-28 สิงหาคม พ.ศ. 2547 จัดขึ้นที่สนาม ซึ่งการแข่งขันกีฬาฟุตบอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก ประเทศ
กีฬาเทนนิสในโอลิมปิกฤดูร้อน 2004

การแข่งขันเทนนิสในโอลิมปิกฤดูร้อน 2004 เป็นการแข่งขันกีฬาเทนนิสในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 15-22 สิงหาคม พ.ศ. 2547 จัดขึ้นที่สนาม Athens Olympic Tennis Centre, Athens ซึ่งการแข่งขันกีฬาเทนนิสครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 172 คน จาก ประเทศ
กีฬาซอฟต์บอลในโอลิมปิกฤดูร้อน 2004

การแข่งขันซอฟท์บอลในโอลิมปิกฤดูร้อน 2004 เป็นการแข่งขันกีฬาซอฟท์บอลในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-23 สิงหาคม พ.ศ. 2547 จัดขึ้นที่สนาม Olympic Softball Stadium ซึ่งการแข่งขันกีฬาซอฟท์บอลครั้งนี้มีการแข่งขันทั้งหมด 1 รายการ คือ ประเภททีมชาย 0 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 120 คน จาก 8 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาแฮนด์บอลในโอลิมปิกฤดูร้อน 2004

การแข่งขันแฮนด์บอลในโอลิมปิกฤดูร้อน 2004 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-29 สิงหาคม พ.ศ. 2547 จัดขึ้นที่สนาม Sports Pavilion และ Helliniko Olympic Indoor Arena ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 22 ประเทศ
ประเทศที่เข้าร่วมแข่งขัน.
ชาย.
<templatestyles src="Col-begin/styles.css"/>
หญิง.
<templatestyles src="Col-begin/styles.css"/>
กีฬายูโดในโอลิมปิกฤดูร้อน 2004

การแข่งขันยูโดในโอลิมปิกฤดูร้อน 2004 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-20 สิงหาคม พ.ศ. 2547 จัดขึ้นที่สนาม Ano Liossia Olympic Hall ซึ่งการแข่งขันกีฬายูโดครั้งนี้มีการแข่งขันทั้งหมด 17 รายการ คือ ประเภททีมชาย 7 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 368 คน จาก ประเทศ
กีฬาปัญจกีฬาสมัยใหม่ในโอลิมปิกฤดูร้อน 2004

การแข่งขันปัญจกีฬาสมัยใหม่ในโอลิมปิกฤดูร้อน 2004 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 26-27 สิงหาคม พ.ศ. 2547 จัดขึ้นที่สนาม Olympic Modern Pentathlon Centre ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 64 คน จาก 26 ประเทศ
ไทยชนะ

ไทยชนะ เป็นระบบลงทะเบียนออนไลน์เพื่อเก็บข้อมูลการเข้าใช้งานในพื้นที่สาธารณะของประชาชนเพื่อเป็นการตอบสนองต่อการระบาดทั่วในประเทศไทยของโควิด-19 โดยมีกรมควบคุมโรค กระทรวงสาธารณสุข เป็นหน่วยงานที่ได้รับอนุญาตให้เข้าถึงข้อมูลเพียงผู้เดียว เพื่อใช้ประโยชน์ในการติดตามข้อมูลและกักโรค ระบบลงทะเบียนออนไลน์นี้เป็นของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019
การพัฒนา.
ไทยชนะได้รับการพัฒนาโดยธนาคารกรุงไทยร่วมกับสำนักงานพัฒนารัฐบาลดิจิทัล (องค์การมหาชน) เริ่มใช้งานตั้งแต่วันที่ 17 พฤษภาคม 2563 หลังรัฐบาลอนุญาตให้เปิดร้านค้าภายในห้างสรรพสินค้าและศูนย์การค้าเป็นวันแรกหลังการสั่งปิดกิจการชั่วคราวเป็นเวลาราว 2 เดือน เป็นข้อบังคับของรัฐบาลในการให้ผู้ประกอบการต่าง ๆ ต้องให้ผู้เข้ารับบริการลงชื่อว่า "เช็คอิน" ก่อนเข้าไปในพื้นที่ และให้ "เช็คเอาท์" หลังออกจากพื้นที่ไทยชนะมีให้บริการในรูปแบบของเว็บไซต์ผ่านการสแกนรหัสคิวอาร์และแอปพลิเคชันมือถือบนระบบปฏิบัติการแอนดรอยด์เท่านั้น (ข้อมูลวันที่ 2 มิถุนายน 2563) ในวันแรกของการเปิดใช้งานมีร้านค้าร่วมลงทะเบียนมากกว่า 44,000 ร้าน และมีผู้เข้าใช้บริการรวมมากกว่า 2 ล้านคน 
เป้าหมายหลักของไทยชนะคือเพื่อ "ประเมินความหนาแน่นของสถานประกอบการ เพื่อให้ร้านค้าสามารถบริหารจัดการและช่วยผู้ใช้ในการตัดสินใจว่าจะไปใช้บริการหรือไม่" และ "เพื่อการสอบสวนโรค ทำให้เจ้าหน้าที่สามารถติดตามผู้สัมผัสใกล้ชิด จากพิกัดสถานที่ที่บุคคลเข้าใช้บริการร้านค้า" อย่างไรก็ตามได้มีกระแสวิพากษ์วิจารณ์ถึงความจำเป็นในการเก็บข้อมูลบางประการของผู้ใช้ ที่อาจะเป็นการรุกล้ำความเป็นส่วนตัวออนไลน์ของประชาชนโดยไม่จำเป็น
กระแสวิพากษ์วิจารณ์.
หลังการเปิดตัวใช้งานไทยชนะได้มีการเปิดเว็บไซต์ฟิชชิงในลักษณะเลียนแบบไทยชนะเกิดขึ้น นอกจากนี้ยังมีกระแสวิพากษ์วิจารณ์ถึงความเป็นส่วนตัวและความโปร่งใสของโครงการเกิดขึ้น
ความเป็นส่วนตัวของผู้ใช้.
ปรเมศวร์ มินศิริ ผู้ก่อตั้งเว็บไซต์กระปุกดอตคอม ระบุผ่านบีบีซีไทยว่า ไทยชนะทำให้เขารู้สึกว่า "สิทธิของประชาชนบางมาก" พร้อมทั้งแสดงความคิดเห็นว่าไทยชนะมีการเก็บข้อมูลที่เป็นการรุกล้ำความเป็นส่วนตัวออนไลน์ของประชาชนผ่านการเก็บข้อมูลที่อยู่ของผู้ใช้ซึ่งเขาและผู้ประกอบการด้านออนไลน์บางกลุ่มมองว่าไม่มีความจำเป็น ในขณะที่สฤณี อาชวานันทกุล นักวิชาการอิสระด้านสิทธิพลเมืองให้ความเห็นว่า การเก็บข้อมูลของไทยชนะนั้นขาดความโปร่งใสในการเก็บข้อมูล พร้อมทั้งตั้งข้อสงสัยว่าไม่มีการระบุหน่วยงานที่เกี่ยวข้องบนหน้าการใช้งานของไทยชนะ นอกจากนี้เธอยังตั้งข้อสงสัยถึงความเกี่ยวข้องของธนาคารกรุงไทยซึ่งระบุชื่อในฐานะผู้ให้บริการไทยชนะว่ามีความเกี่ยวข้องกับการเก็บข้อมูลมากน้อยเพียงใด
กรณีข้อความขยะในมือถือของผู้ใช้งาน.
หลังการเปิดตัวไทยชนะได้ไม่นาน ผู้ใช้งานไอโฟนและระบบปฏิบัติการไอโอเอสในประเทศไทยจำนวนมากได้รับข้อความขยะเชิงเชิญชวนให้เล่นเกมหรือการพนันออนไลน์ผ่านทางแอปพลิเคชันไอแมสเสจ ผู้ใช้อินเทอร์เน็ตจำนวนมากได้ตั้งข้อสงสัยว่าการที่ข้อมูลหมายเลขโทรศัพท์รั่วไหลนี้อาจมีความเกี่ยวข้องกับการเก็บข้อมูลของไทยชนะ อย่างไรก็ตาม กระทรวงดิจิทัลเพื่อเศรษฐกิจและสังคมและสำนักงานพัฒนารัฐบาลดิจิทัล (องค์การมหาชน) ผู้ร่วมพัฒนาไทยชนะได้ออกมาชี้แจงปฏิเสธว่าไม่มีความเกี่ยวข้องกันกับไทยชนะ
โยคีอาทิตยนาถ

โยคีอาทิตยนาถ (เกิด 5 มิถุนายน 1972) นามเดิม อชัย โมหัน พิษฎ์ หรือ อชัย สิงห์ พิษฏ์  เป็นนักบวชในศาสนาฮินดูและนักการเมืองสายชาตินิยมฮินดู เป็นมุขยมนตรีประจำรัฐอุตตรประเทศ คนที่ 22 และปัจจุบัน อยู่ในวาระตั้งแต่ 19 มีนาคม 2017
เขาได้รับการแต่งตั้งเป็นมุขยมนตรีประจำรัฐหลังพรรคภารติยชนตา (BJP) ชนะการเลือกตั้งสภารัฐปี 2017 ที่ซึ่งเขาเป็นผู้ทำแคมเปญคนสำคัญ นอกจากนี้เขายังเป็นสมาชิกรัฐสภาผ่านนิติบัญญัติมณฑลโครัขปุระ รัฐอุตตรประเทศ ห้าวาระติดต่อกันนับตั้งแต่ปี 1998
นอกจากนี้อาทิตยนาถยังเป็นมหันต์ ("Mahant") หรือหัวหน้าคณะนักบวชประจำโครัขนาถมัฐ (Gorakhnath Math) โบสถ์พราหมณ์ในเมืองโครัขปุร (Gorakhpur) ตำแหน่งที่เขาสืบทอดนับจากการเสียชีวิตของบิดาทางจิตวิญญาณของเขา มหันต์ อไวทยนาถ (Mahant Avaidyanath) ในเดือนกันยายน 2014 นอกจากนี้เขายังได้ก่อตั้งองค์กรที่มีแนวคิดสุดโต่ง ฮินดูยุวะวาหิณี (Hindu Yuva Vahini) โยคีอาทิตยนาถมีภาพลักษณ์ที่เป็นผู้นิยมประชานิยมขวาจัดฮินดูตวา (Hindutva) และต่อต้านมุสลิม เช่นในครั้งที่ดอนัลด์ ทรัมป์ตรากฎหมายห้ามพลเมืองจาก 7 ประเทศมุสลิมเข้าสหรัฐ อาทิตยนาถได้ชื่นชมการกระทำนี้และได้เรียกร้องให้ประเทศอินเดียเองมีการออกนโยบายที่คล้ายกันเพื่อจัดการกับการก่อการร้าย
ดันแคน แม็กคาร์โก

ดันแคน แม็กคาร์โก  เป็นนักวิชาการชาวบริติช ผู้อำนวยการสถาบันเอเชียศึกษานอร์ดิก และศาสตราจารย์ประจำคณะรัฐศาสตร์ มหาวิทยาลัยโคเปนเฮเกน ปัจจุบันกำลังลาจากตำแหน่งศาสตราจารย์รัฐศาสตร์ ณ มหาวิทยาลัยลีดส์ และตั้งแต่ปี 2558 มีการแต่งตั้งร่วมที่มหาวิทยาลัยโคลัมเบีย ซึ่งเขาเป็นศาสตราจารย์รับเชิญคณะรัฐศาสตร์และสอนทุกภาคเรียนฤดูใบไม้ร่วงจนถึงปี 2562 แม็กคาร์โกยังเป็นนักวิชาการรับเชิญที่สถาบันเอเชียตะวันออกเวเทอร์เฮด มหาวิทยาลัยโคลัมเบีย และเป็นวุฒิบัณฑิตรับเชิญของสมาคมเอเชียในรัฐนิวยอร์ก
เขาสำเร็จสามปริญญาจากมหาวิทยาลัยลอนดอน ปริญญาแรกในวิชาภาษาอังกฤษ (Royal Holloway 2529) ศ.ม. ในพื้นที่ศึกษา (เอเชียตะวันออกเฉียงใต้) (2533) และ ปร.ด. ในวิชาการเมือง (2536) โดยทั้งสองปริญญาหลังจากสำนักตะวันออกศึกษาและแอฟริกาศึกษา) เขายังสอนที่มหาวิทยาลัยควีนส์ เบลฟาสต์ และที่มหาวิทยาลัยโกโบกาคุอิน ประเทศญี่ปุ่น ในปี 2549–50 เขาเป็นวุฒิบัณฑิตวิจัยอาวุโสรับเชิญที่สถาบันวิจัยเอเชีย มหาวิทยาลัยแห่งชาติสิงคโปร์ เขาเป็นศาสตราจารย์รับเชิญพิศิษฐ์ที่มหาวิทยาลัยอุตระมาเลเซียในเดือนกันยายน 2554 ระหว่างปีวิชาการ 2558–59 เขาเป็นนักวิชาการรับเชิญที่สำนักสังคมศาสตร์ สถาบันการศึกาษาขั้นสูง พรินซ์ตัน
แม็กคาร์โกขึ้นชื่อเรื่องหัวข้อเกี่ยวข้องกับประเทศไทยและเอเชียร่วมสมัย ผลงานของเขาว่าด้วยสภาพแห่งอำนาจเป็นหลัก วิธีที่อภิชนมุ่งรักษาอำนาจ และวิธีที่ผู้คัดค้านมุ่งบั่นทอนความชอบธรรมของอภิชน
ความลับสุดยอดของคุณพ่อเลี้ยงเดี่ยว

ความลับสุดยอดของคุณพ่อเลี้ยงเดี่ยว หรือ คาคุชิโกโตะ เรื่องลับ ๆ ของคุณพ่อนักเขียน (; โรมาจิ: "Kakushigoto"; มีสองความหมายคือ "ความลับ" และ "งานวาด") เป็นซีรีส์มังงะญี่ปุ่นแนวสุขนาฏกรรม เขียนเรื่องและวาดภาพโดยโคจิ คูเมตะ ตีพิมพ์ในนิตยสาร"โชเน็งแมกกาซีนรายเดือน" นิตยสารการ์ตูน"โชเน็ง"ของสำนักพิมพ์โคดันชะตั้งแต่เดือนธันวาคม พ.ศ. 2558 ถึงกรกฎาคม พ.ศ. 2563 และรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 12 เล่ม ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโออาจิอาโดแอนิเมชันเวิกส์ ออกอากาศตั้งแต่เดือนเมษายนถึงมิถุนายน พ.ศ. 2563 ภาพยนตร์อนิเมะมัดรวมออกฉายในปี พ.ศ. 2564
เนื้อเรื่อง.
โกโต้ คาคุชิ เป็นพ่อเลี้ยงเดี่ยวที่วาดการ์ตูนแนวทะลึ่ง (เอดชิ) เลี้ยงชีพ คาคุชิกังวลว่าฮิเมะที่เป็นลูกสาวจะรู้ความจริงเรื่องที่ตนเป็นนักเขียนการ์ตูนจึงพยายามปกปิดความลับนี้ไว้
ให้เสียงโดย: 
คาคุชิเป็นพ่อเลี้ยงเดี่ยวและเป็นนักเขียนการ์ตูน เนื่องจากผลงานการ์ตูนของเขาเป็นแนวทะลึ่ง คาคุชิจึงตั้งใจจะเก็บเรื่องงานนักเขียนการ์ตูนเป็นความลับจากฮิเมะที่เป็นลูกสาว 
ให้เสียงโดย: 
ฮิเมะเป็นนักเรียนชั้นประถมวัย 10 ขวบผู้ร่าเริงและเป็นลูกสาวของคาคุชิ ในเนื้อเรื่องส่วนอนาคตฮิเมะเป็นนักเรียนมัธยมปลายวัย 18 ปีที่ได้รู้ความลับของพ่อแล้ว 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
สื่อ.
มังงะ.
"ความลับสุดยอดของคุณพ่อเลี้ยงเดี่ยว" เขียนเรื่องและวาดภาพโดยโคจิ คูเมตะ การ์ตูนเรื่อมตีพิมพ์ในนิตยสาร"โชเน็งแมกกาซีนรายเดือน" เมื่อวันที่ 5 ธันวาคม พ.ศ. 2558 ในเดือนมีนาคม พ.ศ. 2563 มีการประกาศว่าการ์ตูนจะอวสานในหนังสือการ์ตูนรวมเล่ม ("ทังโกบง") เล่มที่ 12
อนิเมะ.
มีการประกาศการดัดแปลงเรื่อง"ความลับสุดยอดของคุณพ่อเลี้ยงเดี่ยว"เป็นซีรีส์อนิเมะโทรทัศน์ในหนังสือการ์ตูนรวมเล่มเล่มที่ 10 ซึ่งวางจำหน่ายเมื่อวันที่ 15 พฤศจิกายน พ.ศ. 2562 อนิเมะสร้างโดยสตูดิโออาจิอาโด แอนิเมชัน เวิร์กส์ กำกับโดบยูตะ มูราโนะ เขียนบทโดยทากาชิ อาโอชิมะ ออกแบบตัวละครโดยชูเฮ ยามาโมโตะ และประพันธ์ดนตรีประกอบโดยยูการิ ฮาชิโมโตะ เริ่มออกอากาศเมื่อวันที่ 2 เมษายน พ.ศ. 2562 ทางช่อง BS-NTV, AT-X, Tokyo MX และ SUN
บลูเรย์และดีวีดีแผ่นแรกของอนิเมะจะแถมการ์ตูนพิเศษวาดใหม่ 12 หน้าโดยตัวผู้เขียน
ในประเทศไทย อนิเมะโทรทัศน์"ความลับสุดยอดของคุณพ่อเลี้ยงเดี่ยว" ใช้ชื่อเรื่องภาษาไทยว่า "คาคุชิโกโตะ เรื่องลับ ๆ ของคุณพ่อนักเขียน"ได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน AIS Play
ไมเคิล ดี. ฮิกกินส์

ไมเคิล แดเนียล ฮิกกินส์  เป็นนักการเมือง กวี นักสังคมวิทยา และผู้ประกาศชาวไอริช ทำหน้าที่เป็นประธานาธิบดีคนที่เก้าของไอร์แลนด์ตั้งแต่เดือนพฤศจิกายน ค.ศ. 2011
ทาวเวอร์ออฟก๊อด หอคอยเทพเจ้า

ทาวเวอร์ออฟก๊อด หอคอยเทพเจ้า (เกาหลี: ; อาร์อาร์: "Sin-ui Tap") เป็นการ์ตูนเว็บมันฮวาของเกาหลีใต้ เขียนเรื่องและวาดภาพโดย S.I.U. เผยแพร่ใน Naver Webtoon แพลตฟอร์มเว็บตูนของบริษัท Naver ตั้งแต่วันที่ 30 มิถุนายน พ.ศ. 2553 มีการรวบรวมเป็นหนังสือการ์ตูนรวมเล่มแล้ว 8 เล่ม ตีพิมพ์โดยสำนักพิมพ์ Young Com "ทาวเวอร์ออฟก๊อด หอคอยเทพเจ้า" ได้รับการแปลเป็นภาษาไทยอย่างเป็นทางการโดย WEBTOON ในปี พ.ศ. 2557
"ทาวเวอร์ออฟก๊อด หอคอยเทพเจ้า" ได้รับการดัดแปลงเป็นอนิเมะโทรทัศน์ญี่ปุ่นโดยสตูดิโอเทเลคอม แอนิเมชัน ฟิล์ม เผยแพร่ครั้งแรกเมื่อวันที่ 1 เมษายน พ.ศ. 2563 ผ่าน Naver Series On และได้ออกอากาศบนโทรทัศน์ญี่ปุ่นในคืนเดียวกันเมื่อเวลา 00.30 น. ตามเวลามาตรฐานญี่ปุ่นซึ่งถือว่าเป็นวันที่ 2 มิถุนายน ในประเทศไทย อนิเมะโทรทัศน์ได้รับลิขสิทธิ์เผยแพร่โดย Aniplus Asia มีการเผยแพร่ผ่านทางแอปพลิเคชัน AIS Play
หน่วยปฏิบัติการพิเศษทางเรือ

หน่วยปฏิบัติการพิเศษทางเรือ หรือ สเปเชียลโบทเซอร์วิส (อักษรย่อ: SBS) เป็นทหารหน่วยรบพิเศษของราชนาวีแห่งสหราชอาณาจักร หน่วยปฏิบัติการพิเศษทางเรือสามารถย้อนรอยต้นกำเนิดไปถึงสมัยสงครามโลกครั้งที่สอง เมื่อหมู่กองทัพเรือพิเศษ (Army Special Boat Section) ถูกก่อตั้งขึ้นในปี ค.ศ. 1940 หลังสงครามโลกครั้งที่สอง ราชนาวีได้จัดตั้งกองกำลังพิเศษโดยมีการเปลี่ยนชื่อหลายครั้ง- กองร้อยเรือพิเศษ (Special Boat Company) ถูกตั้งชื่อในปี ค.ศ. 1951 และถูกตั้งชื่อใหม่เป็นกองทหารเรือพิเศษ (Special Boat Squadron) ในปี ค.ศ. 1974 จนกระทั่งถึงวันที่ 28 กรกฎาคม ค.ศ. 1987 เมือหน่วยทหารถูกเปลี่ยนชื่อใหม่เป็น หน่วยปฏิบัติการพิเศษทางเรือที่มีหน้าที่รับผิดชอบในการต่อต้านการก่อการร้ายทางทะเล ปฏิบัติการส่วนใหญ่ถูกดำเนินการโดยหน่วยปฏิบัติการพิเศษทางเรือนั้นได้ถูกจัดประเภทที่สำคัญมากและรัฐบาลบริติชและกระทรวงกลาโหมไม่ออกความเห็น เนื่องจากปฏิบัติการของหน่วยมีความละเอียดอ่อน
หน่วยปฏิบัติการพิเศษทางเรือเป็นหน่วยทหารกองกำลังพิเศษทางทะเลของกองกำลังพิเศษสหราชอาณาจักร และได้ถูกเรียกว่าเป็นหน่วยทหารพี่น้องของกรมปฏิบัติการพิเศษทางอากาศที่ 22 (22 SAS) จากกองทัพบกสหราชอาณาจักร ด้วยทั้งสองหน่วยอยู่ภายใต้การควบคุมปฏิบัติการของผู้อำนวยการกองกำลังพิเศษ ในเดือนตุลาคม ค.ศ. 2001 กองบัญชาการของหน่วยปฏิบัติการพิเศษทางเรือได้ถูกย้ายจากหน่วยราชนาวิกโยธินไปยังราชนาวีอย่างเต็มรูปแบบ ในขณะที่ยังคงสวมชหมวกเบเร่ต์สีเขียวตามแบบราชนาวิกโยธิน วันที่ 18 พฤศจิกายน ค.ศ. 2003 หน่วยปฏิบัติการพิเศษทางเรือได้รับตราสัญลักษณ์ของตนเองพร้อมกับคำขวัญประจำหน่วยว่า "ด้วยความแข็งแกร่งและกลอุบาย" ได้มีการเปิดรับสมัครจากทหารทั้งสามเหล่าทัพของกองทัพบริติช หน่วยปฏิบัติการพิเศษทางเรือได้มีการจัดการในการบรรจุคนแบบดั้งเดิมเป็นส่วนใหญ่โดยหน่วยคอมมานโดราชนาวิกโยธิน
วิธีช่วยหายใจแบบเปิดปอด

วิธีช่วยหายใจแบบเปิดปอด  เป็นชุดวิธีตั้งค่าการช่วยหายใจประเภทหนึ่ง มีเป้าหมายเพื่อเปิดถุงลมปอดส่วนที่แฟบอยู่และคงการเปิดนั้นไว้ ใช้บ่อยกับผู้ป่วยกลุ่มอาการหายใจลำบากเฉียบพลัน (ARDS)
เอียวฉิว

เอียวฉิว (มีบทบาทในช่วง ค.ศ. 211–220) มีชื่อในภาษาจีนกลางว่าหยาง ฉิว  เป็นขุนศึกในภาคตะวันตกเฉียงเหนือของจีน มีชีวิตในช่วงปลายราชวงศ์ฮั่นตะวันออก 
ประวัติ.
ราวปี ค.ศ. 211 เอียวฉิวเข้าร่วมทัพพันธมิตรขุนศึกในภูมิภาคกวนต๋งที่มีผู้นำคือม้าเฉียวและหันซุย ก่อการกบฏต่อต้านราชสำนักฮั่นซึ่งอยู่ใต้การควบคุมของขุนศึกโจโฉ กองกำลังของโจโฉเอาชนะทัพพันธมิตรได้ในยุทธการที่ด่านตงก๋วน หลังจากนั้นเอียวฉิวได้ถอยหนีไปยังเมืองฮันเต๋ง (安定郡 "อันติ้งจฺวิ้น"; ปัจจุบันอยู่บริเวณเมืองผิงเหลียง มณฑลกานซู่) ในฤดูหนาวของปี ค.ศ. 211 โจโฉนำทหารจากเมืองเตียงฮันเข้าโจมตีและล้อมเอียวฉิวในเมืองฮันเต๋ง เอียวฉิวยอมสวามิภักดิ์ จึงได้รับคืนตำแหน่งเดิมที่ได้รับการแต่งตั้งจากราชสำนักฮั่นและได้รับอนุญาตให้ปกครองดินแดนเดิมทางตะวันตกเฉียงเหนือของจีนและปราบขวัญราษฎรในพื้นที่
เอียวฉิวรับราชการกับรัฐวุยก๊กในยุคสามก๊กหลังจากการล่มสลายของราชวงศ์ฮั่นในปี ค.ศ. 220 ในรัชสมัยพระเจ้าโจผี เอียวฉิวได้รับการแต่งตั้งเป็นขุนพลปราบโจร (討寇將軍 "เถ่าโค่วเจียงจฺวิน") แล้วค่อย ๆ มีตำแหน่งที่สูงขึ้นเป็นลำดับจนกระทั่งมีบรรดาศักดิ์เป็นหลินเจียงโหฺว (臨涇侯) เอียวฉิวเสียชีวิตด้วยสาเหตุธรรมชาติ
สอาด หงษ์ยนต์

สอาด หงษ์ยนต์ เป็นอดีตรัฐมนตรีช่วยว่าการกระทรวงอุตสาหกรรมของไทย 3 สมัย เป็นอดีตอธิบดีกรมส่งเสริมอุตสาหกรรม และปลัดกระทรวงอุตสาหกรรม
ประวัติ.
สอาด หงษ์ยนต์ รับราชการในสังกัดกระทรวงอุตสาหกรรม เคยดำรงตำแหน่งอธิบดีกรมส่งเสริมอุตสาหกรรม มีบทบาทในการส่งเสริมอุตสาหกรรมไหมไทยในยุค พ.ศ. 2504 และเป็นปลัดกระทรวงอุตสาหกรรม ในระหว่างปี พ.ศ. 2507 - 2512
สอาด หงษ์ยนต์ ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ครั้งแรกในรัฐบาลของจอมพลถนอม กิตติขจร (ครม.31) เมื่อปี พ.ศ. 2512 และอีกสมัยในปี พ.ศ. 2515 (ครม.32) และพ้นจากตำแหน่งเนื่องจากจอมพลถนอม กิตติขจร นายกรัฐมนตรี กราบถวายบังคมลาออกจากตำแหน่ง เมื่อวันที่ 14 ตุลาคม พ.ศ. 2516 ภายหลังเหตุการณ์ 14 ตุลา
นายสอาด ได้รับแต่งตั้งเป็นรัฐมนตรีช่วยว่าการกระทรวงอุตสาหกรรมอีกสมัยในรัฐบาลของนายสัญญา ธรรมศักดิ์ (ครม.33) ซึ่งจัดตั้งขึ้นหลังเหตุการณ์ 14 ตุลา ต่อมาในรัฐบาลของนายธานินทร์ กรัยวิเชียร (ครม.39) ได้รับแต่งตั้งเป็นที่ปรึกษารัฐมนตรีว่าการกระทรวงอุตสาหกรรม
กรมสมเด็จพระเทพเสด็จพระราชทานเพลิงในวันที่ 28 ธันวาคม 2551ณ เมรุวัดมกุฏกษัตริยาราม เขตพระนคร 
สอาด หงษ์ยนต์ เคยเข้ารับการศึกษาอบรมหลักสูตรวิทยาลัยป้องกันราชอาณาจักร เมื่อปี พ.ศ. 2502
มอกาย

มอกาย (เสียชีวิต ค.ศ. 216) มีชื่อในภาษาจีนกลางว่าเหมา เจี้ย  มีชื่อรองว่า เซี่ยวเซียน  เป็นขุนนางผู้รับราชการกับขุนศึกโจโฉในช่วงปลายราชวงศ์ฮั่นตะวันออกของจีน มอกายเป็นชาวอำเภอผิงชิว (平丘) เมืองตันลิว (陈留 "เฉินหลิว") ปัจจุบันอยู่ทางตะวันออกของอำเภอเฟิงฉิว มณฑลเหอหนาน มอกายเข้าร่วมกับโจโฉตามการแนะนำของหมันทอง มอกายมีทักษะสูงในด้านนโยบายภายในเกี่ยวกับการส่งเสริมความสำคัญของการเกษตร
สิทธิที่จะถูกลืม

สิทธิที่จะถูกลืม  เป็นสิทธิที่จะขอให้สารสนเทศส่วนตัวเชิงลบเกี่ยวกับบุคคลถูกลบจากการค้นหาอินเทอร์เน็ตและสารบบอื่นภายใต้พฤติการณ์บางอย่าง มโนทัศน์ดังกล่าวมีการอภิปรายและใช้บังคับในสหภาพยุโรปและประเทศอาร์เจนตินา ปัญหานี้เกิดขึ้นจากความปรารถนาของปัจเจกบุคคลใน "การตัดสินการพัฒนาชีวิตของพวกตนอย่างอิสระ โดยไม่ต้องถูกตีตราตลอดกาลหรือเป็นครั้งคราวจากผลแห่งการกระทำอย่างใดอย่างหนึ่งในอดีต"#เปลี่ยนทาง 
มีกรณีโต้เถียงเกี่ยวกับการนำไปปฏิบัติซึ่งการตั้งสิทธิที่จะถูกลืมเป็นสถานภาพหนึ่งของสิทธิมนุษยชนระหว่างประเทศในด้านการเข้าถึงสารสนเทศ ส่วนหนึ่งเนื่องมาจากความเคลือมคลุมของคำวินิจฉัยปัจจุบันที่พยายามนำสิทธฺดังกล่าวไปปฏิบัติ ยิ่งไปกว่านั้น มีข้อกังวลเกี่ยวกับผลกระทบต่อสิทธิในเสรีภาพในการแสดงออก อันตรกิริยาต่อสิทธิในภาวะเฉพาะส่วนตัว และว่าการสร้างสิทธิที่จะถูกลืมจะลดคุณภาพของอินเทอร์เน็ตผ่านการตรวจพิจารณาและการเขียนประวัติศาสตร์ใหม่หรือไม่ ผู้สนับสนุนสิทธิที่จะถูกลืมยกความจำเป็นจากปัญหาอย่างเว็บโป๊แก้แค้นที่ปรากฏในเสิร์ชเอนจินเมื่อค้นหาชื่อบุคคล ตลอดจนกรณีที่ผลลัพธ์พาดพิงถึงอาชญากรรมเล็ก ๆ น้อย ๆ ที่บุคคลอาจเคยก่อขึ้นในอดีต ความกังวลศูนย์กลางอยู่ที่อิทธิพลที่อาจไม่เท่าเทียมของผลลัพธ์ดังกล่าวที่อาจมีต่อชื่อเสียงออนไลน์ของบุคคลที่แทบจะอยู่ไปเรื่อย ๆ ไม่มีกำหนดหากไม่ลบออก
สโมสรฟุตบอลเซอลาโงร์

สโมสรฟุตบอลเซอลาโงร์  เป็นสโมสรฟุตบอลอาชีพของประเทศมาเลเซีย ตั้งอยู่ที่ชะฮ์อาลัมในรัฐเซอลาโงร์ ปัจจุบันกำลังลงเล่นอยู่ในมาเลเซียซูเปอร์ลีก เดิมก่อตั้งในชื่อสมาคมฟุตบอลเซอลาโงร์ก่อนที่ในเดือนตุลาคม ค.ศ. 2020 สมาคมฟุตบอลเซอลาโงร์ได้แปรรูปเป็นเอกชนและเปลี่ยนชื่อเป็นสโมสรฟุตบอลเซอลาโงร์
อุทยานแห่งชาติลำน้ำกระบุรี

อุทยานแห่งชาติลำน้ำกระบุรี เป็นอุทยานแห่งชาติที่ตั้งอยู่ในจังหวัดระนองของประเทศไทย อยู่ติดกับทะเลอันดามัน มีพื้นที่ 169.49 ตารางกิโลเมตร ครอบคลุมพื้นที่สามอำเภอของจังหวัดได้แก่ อำเภอเมืองระนอง (ที่ตั้งของที่ทำการอุทยาน) อำเภอกระบุรี และอำเภอละอุ่น ได้รับการจัดตั้งให้เป็นอุทยานแห่งชาติเมื่อวันที่ 21 เมษายน พ.ศ. 2542 มีหน่วยพิทักษ์อุทยานแห่งชาติ (กบ.) สองแห่ง ได้แก่ หน่วยหาดยายและหน่วยดาดหินงาม สภาพภูมิลักษณ์ของอุทยานมีสามรูปแบบ ได้แก่ แม่น้ำกระบุรี ซึ่งเป็นแม่น้ำพรมแดนระหว่างไทยกับพม่า ป่าชายเลน ซึ่งครอบคลุมริมฝั่งแม่น้ำและเกาะต่าง ๆ และป่าดิบชื้น โดยในเขตอุทยานมีป่าดิบชื้นที่เป็นเขตป่าสงวนแห่งชาติทั้งหมดสามแห่ง ได้แก่ ป่าคลองลำเลียง-ละอุ่น ป่าคลองเส็ตกวด-เขาหินช้าง-เขาสามแหลม และป่าละอุ่น-ราชกรูด
กีฬาเรือพายในโอลิมปิกฤดูร้อน 2004

การแข่งขันเรือพายในโอลิมปิกฤดูร้อน 2004 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-22 สิงหาคม พ.ศ. 2547 จัดขึ้นที่สนาม Schinias Olympic Rowing and Canoeing Centre ซึ่งการแข่งขันกีฬาเรือพายครั้งนี้มีการแข่งขันทั้งหมด 14 รายการ คือ ประเภททีมชาย 8 รายการ และประเภททีมหญิง 6 รายการ โดยมีนักกีฬาเข้าร่วมแข่งขัน 557 คน จาก 55 ประเทศ
อุทยานแห่งชาติสันกาลาคีรี

อุทยานแห่งชาติสันกาลาคีรี เป็นอุทยานแห่งชาติที่ตั้งอยู่ในอำเภอสะบ้าย้อย จังหวัดสงขลา ประเทศไทย มีพื้นที่ 225.28 ตารางกิโลเมตร ถือเป็นพื้นที่ต้นน้ำของแม่น้ำเทพา ปัจจุบันอยู่ในระหว่างการสำรวจเพื่อประกาศจัดตั้งในราชกิจจานุเบกษา อุทยานมีหน่วยพิทักษ์อุทยานแห่งชาติ (สค.) หนึ่งแห่ง คือหน่วยสันกาคีรี ภูมิประเทศเป็นภูเขาสูงสลับซับซ้อน จุดที่สูงที่สุดคือยอดเขาควนกำแพง สูง 500 เมตร สภาพป่าเป็นป่าดิบชื้นโดยมีเรือนยอดไม้ปกคลุมและมีพันธุ์ไม้ที่หายาก สัตว์ที่พบเป็นสัตว์เลี้ยงลูกด้วยนมขนาดกลางเล็ก รวมไปถึงนมและสัตว์เลื้อยคลาน
จุดท่องเที่ยวสำคัญในอุทยาน ได้แก่ ถ้ำกระดูก ถ้ำผึ้ง และแม่น้ำเทพา
ประวัติ.
จากการบินสำรวจป่าในจังหวัดสงขลาเมื่อ พ.ศ. 2538 พบว่าพื้นที่ป่าเทือกเขาสันกาลาคีรีและป่าบริวารเป็นผืนป่าที่อุดมสมบูรณ์และเป็นป่าต้นน้ำของแม่น้ำเทพา ประกอบกับชาวบ้านในบ้านไร่เหนือและสภาตำบลบาโหยได้เสนอให้จัดตั้งป่าผืนนี้ให้เป็นอุทยานแห่งชาติ กรมป่าไม้จึงได้ให้บุคลากรไปปฏิบัติหน้าที่หัวหน้าอุทยานแห่งชาติสันกาลาคีรี เพื่อดำเนินการสำรวจพื้นที่ดังกล่าวให้เป็นอุทยานแห่งชาติต่อไป ต่อมาใน พ.ศ. 2544 อุทยานแห่งชาติสันกาลาคีรีได้รับการรายงานว่ามีความเหมาะสมที่จะจัดตั้งเป็นอุทยานแห่งชาติ และได้รับความเห็นชอบจากองค์การบริหารส่วนตำบลต่าง ๆ และคณะอนุกรรมการป้องกันและปราบปรามการลักลอบทำลายทรัพยากรป่าไม้ประจำจังหวัดสงขลา
กีฬาเรือใบในโอลิมปิกฤดูร้อน 2004

การแข่งขันเรือใบในโอลิมปิกฤดูร้อน 2004 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 14-28 สิงหาคม พ.ศ. 2547 จัดขึ้นที่สนาม Agios Kosmas Olympic Sailing Centre ซึ่งการแข่งขันกีฬาเรือใบครั้งนี้มีการแข่งขันทั้งหมด 11 รายการ คือ ประเภททีมชาย 4 รายการ และประเภททีมหญิง 4 รายการ และประเภทผสม 4 รายการ โดยมีนักกีฬาเข้าร่วมแข่งขัน 400 คน จาก 61 ประเทศ
กีฬายิงปืนในโอลิมปิกฤดูร้อน 2004

การแข่งขันยิงปืนในโอลิมปิกฤดูร้อน 2004 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 28โอลิมปิกฤดูร้อนครั้งที่ 28 ที่กรุงเอเธนส์ ประเทศกรีซ ระหว่างวันที่ 9-17 สิงหาคม พ.ศ. 2547 จัดขึ้นที่สนาม Markopoulo Olympic Shooting Centre ซึ่งการแข่งขันกีฬายิงปืนครั้งนี้มีการแข่งขันทั้งหมด 17 รายการ คือ ประเภททีมชาย 10 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 390 คน จาก 103 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
เยื่อ สุสายัณห์

เยื่อ สุสายัณห์ อดีตรัฐมนตรีช่วยว่าการกระทรวงการคลังของไทย ในรัฐบาลสัญญา ธรรมศักดิ์ อดีตสมาชิกวุฒิสภาแบบแต่งตั้ง 2 สมัย และอดีตอธิบดีกรมสรรพากร
ประวัติ.
เยื่อ สุสายัณห์ เป็นบุตรของนายดาบตำรวจ ทองเริ่ม กับนางไป๋ สุสายัณห์ 
นายเยื่อ รับราชการในสังกัดกระทรวงการคลัง เคยดำรงตำแหน่งรองอธิบดีกรมบัญชีกลาง เคยเป็นอธิบดีกรมสรรพากร
การเมือง.
นายเยื่อ ได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 3 ในปี พ.ศ. 2511 ต่อมาเป็นรัฐมนตรีช่วยว่าการกระทรวงการคลัง ในรัฐบาลของนายสัญญา ธรรมศักดิ์ ซึ่งจัดตั้งขึ้นหลังเหตุการณ์ 14 ตุลา ในปี พ.ศ. 2516 
ต่อมาในปี พ.ศ. 2518 ได้รับแต่งตั้งเป็นสมาชิกวุฒิสภาในวุฒิสภาไทย ชุดที่ 4
ลูคัส ฮินเทอร์แซร์

ลูคัส ฮินเทอร์แซร์ (เกิดวันที่ 28 มีนาคม ค.ศ. 1991) เป็นนักฟุตบอลชาวออสเตรียที่เล่นในตำแหน่งกองหน้าให้กับฮันโนเฟอร์ 96 ก่อนหน้านี้เขาเคยเล่นให้กับอิงก็อลชตัท ในนามทีมชาติ เขาลงเล่นนัดแรกให้กับทีมชาติในนัดที่เอาชนะสหรัฐ 1–0 ในเดือนพฤศจิกายน ค.ศ. 2013
ฮินเทอร์แซร์เป็นหลานของแอ็นสท์ ฮินเทอร์แซร์ นักสกีระดับแชมป์โอลิกปิก และยังเป็นหลานของฮันซี ฮินเทอร์แซร์ นักร้องและอดีตนักสกี
รามาซัน เอิซจัน

รามาซัน เอิซจัน (เกิดวันที่ 28 มิถุนายน ค.ศ. 1984) เป็นผู้รักษาประตูฟุตบอลชาวออสเตรีย เชื้อสายตุรกี
สโมสรอาชีพ.
เอิซจันเริ่มต้นเล่นฟุตบอลอาชีพกับสโมสรเอาส์ทรีอาลุสต์นอใน ค.ศ. 2003 และได้ย้ายไปเร็ดบุลซัลทซ์บวร์คในฤดูร้อนปี 2006 เขาทำหน้าที่เป็นผู้รักษาประตูมือสามตลอดระยะเวลาหนึ่งฤดูกาลครึ่งกับสโมสร โดยได้ลงเล่นเพียงไม่กี่นัดเท่านั้น เขาถูกปล่อยยืมตัวให้กับฮ็อฟเฟินไฮม์ในซไวเทอบุนเดิสลีกาในช่วงตลาดฤดูหนาว 2007–08 เขาได้ลงเล่นให้กับฮ็อฟเฟินไฮม์ครบทั้ง 17 นัดในช่วงครึ่งฤดูกาลหลัง ช่วยให้สโมสรเลื่อนชั้นสู่บุนเดิสลีกาได้สำเร็จ โดยใน 17 นัดนั้น เขาเสียประตูเพียง 20 ลูกเท่านั้น ทำให้ได้เซ็นสัญญาถาวรกับฮ็อฟเฟินไฮม์ แต่ในวันที่ 30 ธันวาคม ค.ศ. 2009 เขาถูกปล่อยยืมตัวให้กับเบชิกทัชในตุรกี
ทีมชาติ.
เนื่องจากอาการบาดเจ็บของเฮลจ์ ปาเยอร์ ทำให้เอิซจันมีชื่อติดทีมชาติออสเตรียในการแข่งขันฟุตบอลชิงแชมป์แห่งชาติยุโรป 2008 รอบสุดท้าย แต่เขาก็ไม่ได้ลงเล่นในรายการนั้นเลย เขาได้ลงเล่นนัดแรกให้กับทีมชาติในนัดกระชับมิตรที่เสมอกับอิตาลี 2–2 เมื่อวันที่ 20 สิงหาคม ค.ศ. 2008 โดยเขาได้ลงเล่นแทนอาเล็คส์ มันนิงเงอร์ ในช่วงครึ่งหลัง
นกเขียวปากงุ้ม

นกเขียวปากงุ้ม (ชื่อวิทยาศาสตร์: "Calyptomena viridis") เป็นนกขนาดเล็กในวงศ์ Calyptomenidae เมื่อก่อนนกนี้ถูกจำแนกในวงศ์ Eurylaimidae ซึ่งเป็นกลุ่มของนกที่มีความสัมพันธ์กันอย่างใกล้
เขตผู้ว่าราชการอัลวุสฏอ (ประเทศโอมาน)

เขตผู้ว่าราชการอัลวุสฏอ ("เขตผู้ว่าราชการกลาง") เป็นหนึ่งในเขตผู้ว่าราชการของประเทศโอมาน โดยมีฮัยมาอ์เป็นเมืองหลัก เขตผู้ว่าราชการอัลวุสฏอเคยเป็นแคว้น ("มินเฏาะเกาะฮ์") มาก่อน จากนั้นได้เปลี่ยนแปลงฐานะเป็นเขตผู้ว่าราชการในวันที่ 28 ตุลาคม ค.ศ. 2011
จังหวัด.
เขตผู้ว่าราชการอัลวุสฏอแบ่งออกเป็น 4 จังหวัด ได้แก่
กีฬาขี่ม้าในโอลิมปิกฤดูร้อน 2000

การแข่งขันขี่ม้าในโอลิมปิกฤดูร้อน 2000 เป็นการแข่งขันกีฬาขี่ม้าในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16 กันยายน - 1 ตุลาคม พ.ศ. 2543 จัดขึ้นที่สนาม Sydney International Equestrian Centre ซึ่งการแข่งขันกีฬาขี่ม้าครั้งนี้มีการแข่งขันทั้งหมด 6 รายการ คือ ประเภทเดี่ยว 3 รายการ และประเภททีม 3 รายการ โดยมีนักกีฬาเข้าร่วมแข่งขัน 195 คน จาก 37 ประเทศ
กีฬายิงธนูในโอลิมปิกฤดูร้อน 2000

การแข่งขันยิงธนูในโอลิมปิกฤดูร้อน 2000 เป็นการแข่งขันกีฬายิงธนูในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16-20 กันยายน พ.ศ. 2543 จัดขึ้นที่สนาม Sydney International Archery Park ซึ่งการแข่งขันกีฬายิงธนูครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 128 คน จาก 46 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาเบสบอลในโอลิมปิกฤดูร้อน 2000

การแข่งขันเบสบอลในโอลิมปิกฤดูร้อน 2000 เป็นการแข่งขันกีฬาเบสบอลในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 18-20 กันยายน พ.ศ. 2543 จัดขึ้นที่สนาม Sydney Baseball Stadium และ Blacktown Olympic Park ซึ่งการแข่งขันกีฬาเบสบอลครั้งนี้มีการแข่งขันทั้งหมด 1 รายการ คือ ประเภททีมชาย 1 รายการ และประเภททีมหญิง รายการ โดยมีนักกีฬาเข้าร่วมแข่งขัน คน จาก 8 ประเทศ
กีฬามวยสากลสมัครเล่นในโอลิมปิกฤดูร้อน 2000

การแข่งขันมวยสากลสมัครเล่นในโอลิมปิกฤดูร้อน 2000 เป็นการแข่งขันกีฬามวยสากลสมัครเล่นในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16 กันยายน - 1 ตุลาคม พ.ศ. 2543 จัดขึ้นที่สนาม Sydney Convention and Exhibition Centre ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 12 รายการ คือ ประเภททีมชาย 12 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 312 คน จาก 74 ประเทศ
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาเรือแคนูในโอลิมปิกฤดูร้อน 2000

การแข่งขันเรือแคนูในโอลิมปิกฤดูร้อน 2000 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ กันยายน - ตุลาคม พ.ศ. 2543 จัดขึ้นที่สนาม Penrith Whitewater Stadium (สลาลอม) และ Sydney International Regatta Centre (สปรินท์) ซึ่งการแข่งขันกีฬาเรือแคนูครั้งนี้มีการแข่งขันทั้งหมด 16 รายการ คือ ประเภททีมชาย 12 รายการ และประเภททีมหญิง 4 รายการ โดยมีนักกีฬาเข้าร่วมแข่งขัน คน จาก ประเทศ
กีฬาจักรยานในโอลิมปิกฤดูร้อน 2000

การแข่งขันจักรยานในโอลิมปิกฤดูร้อน 2000 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16 กันยายน - 20 ตุลาคม พ.ศ. 2543 จัดขึ้นที่สนาม Western Sydney Parklands, ซิดนีย์และบริเวณรอบ ๆ และ Dunc Gray Velodrome ซึ่งการแข่งขันกีฬาจักรยานครั้งนี้มีการแข่งขันทั้งหมด 18 รายการ คือ ประเภททีมชาย 11 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 462 คน จาก 55 ประเทศ
กีฬาฟันดาบในโอลิมปิกฤดูร้อน 2000

การแข่งขันฟันดาบในโอลิมปิกฤดูร้อน 2000 เป็นการแข่งขันกีฬาฟันดาบในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ กันยายน - ตุลาคม พ.ศ. 2543 จัดขึ้นที่สนาม Sydney Convention and Exhibition Centre ซึ่งการแข่งขันกีฬาฟันดาบครั้งนี้มีการแข่งขันทั้งหมด 10 รายการ คือ ประเภททีมชาย 6 รายการ และประเภททีมหญิง 4 รายการ โดยมีนักกีฬาเข้าร่วมแข่งขัน 217 คน จาก 40 ประเทศ
ประเทศที่เข้าร่วมแข่งขัน.
<templatestyles src="Col-begin/styles.css"/>
กีฬาฮอกกี้ในโอลิมปิกฤดูร้อน 2000

การแข่งขันฮอกกี้ในโอลิมปิกฤดูร้อน 2000 เป็นการแข่งขันกีฬาฮอกกี้ในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16-30 กันยายน พ.ศ. 2543 จัดขึ้นที่สนาม Sydney Olympic Park Hockey Centre ซึ่งการแข่งขันกีฬาฮอกกี้ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก ประเทศ
กีฬาฟุตบอลในโอลิมปิกฤดูร้อน 2000

การแข่งขันฟุตบอลในโอลิมปิกฤดูร้อน 2000 เป็นการแข่งขันกีฬาฟุตบอลในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 15-30 กันยายน พ.ศ. 2543 จัดขึ้นที่สนาม ซึ่งการแข่งขันกีฬาฟุตบอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 20 ประเทศ
กีฬาแฮนด์บอลในโอลิมปิกฤดูร้อน 2000

การแข่งขันแฮนด์บอลในโอลิมปิกฤดูร้อน 2000 เป็นการแข่งขันกีฬาแฮนด์บอลในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16 กันยายน - 1 ตุลาคม พ.ศ. 2543 จัดขึ้นที่สนาม ซึ่งการแข่งขันกีฬาแฮนด์บอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 22 ประเทศ
ไฮนทซ์ ลินด์เนอร์

ไฮนทซ์ ลินด์เนอร์ ([haɪnts ˈlɪndnɐ]; เกิดวันที่ 17 กรกฎาคม ค.ศ. 1990) เป็นนักฟุตบอลชาวออสเตรียผู้เล่นในตำแหน่งผู้รักษาประตูให้กับเอ็สเฟา เวเอินวีสบาเดิน ในเยอรมนี และทีมชาติออสเตรีย
ลินด์เนอร์เริ่มต้นอาชีพกับทีมสำรองของเอาส์ทรีอาวีนโดยเขาได้ลงเล่น 32 นัด ต่อมาเขาได้ลงเล่นให้กับทีมชุดใหญ่ 187 นัด ต่อมาในเดือนมกราคม ค.ศ. 2015 ลินด์เนอร์เกือบได้ย้ายไปกอร์โดบาในลาลิกา แต่การย้ายตัวก็ล้มเหลว เขาจึงตัดสินใจย้ายไปไอน์ทรัคท์ฟรังค์ฟวร์ทในเยอรมนีแทน
ลินด์เนอร์ลงเล่นนัดแรกให้กับทีมชาติชุดใหญ่เมื่อวันที่ 1 มิถุนายน ค.ศ. 2012 ในนัดกระชับมิตรที่เอาชนะยูเครน 3–2
อเลซันโดร เชิพฟ์

อเลซันโดร เชิพฟ์ (เกิดวันที่ 7 กุมภาพันธ์ ค.ศ. 1994) เป็นนักฟุตบอลชาวออสเตรียผู้เล่นในตำแหน่งกองกลางให้กับชัลเคอ 04 ในบุนเดิสลีกา ก่อนหน้านี้ เขาเคยพาทีมสำรองของไบเอิร์นมิวนิกคว้าแชมป์ลีกภูมิภาคไบเอิร์นใน ค.ศ. 2014
เชิพฟ์เคยเล่นให้กับทีมชาติออสเตรียรุ่นอายุไม่เกิน 16, 18, 19 และ 21 ปี ในวันที่ 27 มีนาคม ค.ศ. 2016 เขาได้ลงเล่นให้กับทีมชาติชุดใหญ่เป็นครั้งแรก โดยลงเล่นเป็นตัวสำรองในนาทีที่ 87 ในนัดกระชับมิตรที่พบกับแอลเบเนีย เขาถูกเลือกติดทีมชาติสำหรับการแข่งขันฟุตบอลชิงแชมป์แห่งชาติยุโรป 2016 โดยในนัดกระชับมิตรก่อนรายการแข่งขันนี้ เขาทำประตูแรกในนามทีมชาติในนัดที่พบกับมอลตาเมื่อวันที่ 31 พฤษภาคม ส่วนในรายการฟุตบอลชิงแชมป์แห่งชาติยุโรปนั้น เขาทำประตูในนัดที่พบกับไอซ์แลนด์ ซึ่งนั่นเป็นประตูเดียวของทีมชาติออสเตรียในรายการนั้น สุดท้ายแล้วออสเตรียจบอันดับสุดท้ายของกลุ่ม
กีฬายูโดในโอลิมปิกฤดูร้อน 2000

การแข่งขันยูโดในโอลิมปิกฤดูร้อน 2000 เป็นการแข่งขันกีฬายูโดในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 16-22 กันยายน พ.ศ. 2543 จัดขึ้นที่สนาม Sydney Convention and Exhibition Centre ซึ่งการแข่งขันกีฬายูโดครั้งนี้มีการแข่งขันทั้งหมด 14 รายการ คือ ประเภททีมชาย 7 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 386 คน จาก 89 ประเทศ
ประเทศที่เข้าร่วมแข่งขัน.
<templatestyles src="Div col/styles.css"/>
กีฬาปัญจกีฬาสมัยใหม่ในโอลิมปิกฤดูร้อน 2000

การแข่งขันปัญจกีฬาสมัยใหม่ในโอลิมปิกฤดูร้อน 2000 เป็นการแข่งขันกีฬาปัญจกีฬาสมัยใหม่ในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 30 กันยายน - 1 ตุลาคม พ.ศ. 2543 จัดขึ้นที่สนาม Sydney International Aquatic Centre, Sydney Baseball Stadium และ The Dome and Exhibition Complex ซึ่งการแข่งขันกีฬาปัญจกีฬาสมัยใหม่ครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 48 คน จาก 24 ประเทศ
กีฬาเรือพายในโอลิมปิกฤดูร้อน 2000

การแข่งขันเรือพายในโอลิมปิกฤดูร้อน 2000 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 17-24 กันยายน พ.ศ. 2543 จัดขึ้นที่สนาม Sydney International Regatta Centre ซึ่งการแข่งขันกีฬาเรือพายครั้งนี้มีการแข่งขันทั้งหมด 14 รายการ คือ ประเภททีมชาย 8 รายการ และประเภททีมหญิง 6 รายการ โดยมีนักกีฬาเข้าร่วมแข่งขัน 547 คน จาก 51 ประเทศ
กีฬาเรือใบในโอลิมปิกฤดูร้อน 2000

การแข่งขันเรือใบในโอลิมปิกฤดูร้อน 2000 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 17-30 กันยายน พ.ศ. 2543 จัดขึ้นที่สนาม ซึ่งการแข่งขันกีฬาเรือใบครั้งนี้มีการแข่งขันทั้งหมด 11 รายการ คือ ประเภททีมชาย 3 รายการ และประเภททีมหญิง 3 รายการ ประเภมผสม 5 รายการ โดยมีนักกีฬาเข้าร่วมแข่งขัน 4oo คน จาก ประเทศ
กีฬายิงปืนในโอลิมปิกฤดูร้อน 2000

การแข่งขันยิงปืนในโอลิมปิกฤดูร้อน 2000 เป็นการแข่งขันกีฬายิงปืนในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 11-23 กันยายน พ.ศ. 2543 จัดขึ้นที่สนาม Sydney International Shooting Centre ซึ่งการแข่งขันกีฬายิงปืนครั้งนี้มีการแข่งขันทั้งหมด 17 รายการ คือ ประเภททีมชาย 10 รายการ และประเภททีมหญิง 7 รายการ โดยมีนักกีฬาเข้าร่วมแข่งขัน 408 คน จาก 103 ประเทศ
กีฬาซอฟต์บอลในโอลิมปิกฤดูร้อน 2000

การแข่งขันซอฟท์บอลในโอลิมปิกฤดูร้อน 2000 เป็นการแข่งขันกีฬาซอฟท์บอลในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 17-26 กันยายน พ.ศ. 2543 จัดขึ้นที่สนาม ซึ่งการแข่งขันกีฬาซอฟท์บอลครั้งนี้มีการแข่งขันทั้งหมด 1 รายการ คือ ประเภททีมชาย 0 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน คน จาก 8 ประเทศ
กีฬาเทนนิสในโอลิมปิกฤดูร้อน 2000

การแข่งขันเทนนิสในโอลิมปิกฤดูร้อน 2000 เป็นการแข่งขันกีฬาเทนนิสในกีฬาโอลิมปิกฤดูร้อนครั้งที่ 27 ที่เมืองซิดนีย์ ประเทศออสเตรเลีย ระหว่างวันที่ 13 กันยายน พ.ศ. 2543 จัดขึ้นที่สนาม NSW Tennis Centre ซึ่งการแข่งขันกีฬาเทนนิสครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน คน จาก ประเทศ
อนุสรณ์สถานพระนางวิกตอเรีย (โกลกาตา)

อนุสรณ์สถานพระนางวิกตอเรีย หรือ วิกตอเรียเมมอเรียล  เป็นอาคารหินอ่อนขนาดใหญ่โตในเมืองโกลกาตา รัฐเบงกอลตะวันตก ประเทศอินเดีย ซึ่งสร้างขึ้นในปี 1906 และเสร็จในปี 1921 โดยสร้างขึ้นเพื่อเป็นอนุสรณ์แด่สมเด็จพระราชินีนาถวิกตอเรีย ในขณะนั้นทรงเป็นพระจักรพรรดินีแห่งอินเดีย ในปัจจุบันเป็นพิพิธภัณฑ์และสถานที่ท่องเที่ยวภายใต้การอุปถัมภ์ของกระทรวงวัฒนธรรม อาคารตั้งอยู่บน "ไมดัน" (Maidan; พื้น) ริมฝั่งแม่น้ำหูฆลี ใกล้กับถนนชวาหรลาล เนหรู
สถาปนิกผู้ก่อสร้างคือวิลเลียม เอเมอร์เซิน (William Emerson; 1843–1924) ประธานราชวิทยาลัยสถาปนิกบริเตน (Royal Institute of British Architects) ออกแบบโดยใช้สถาปัตยกรรมฟื้นฟูอินโด-ซาราเซน โดยผสมผสานรูปแบบสถาปัตยกรรมบนิเตนเขนกับสถาปัตยกรรมโมกุล และยังประกอบด้วยอิทธิพลจากสถาปัตยกรรมเวเนเชียนกอทิก, สถาปัตยกรรมอียิปต์โบราณ, เดกกัน และอิสลาม อาคารมีขนาด และสูง สร้างขึ้นโดยใช้หินอ่อนมักครานาขาว